La ciutadania podrà presentar les propostes dels pressupostos participatius a partir del proper 8 de gener
15 desembre 2023

## La ciutadania podrà presentar les propostes dels pressupostos participatius a partir del proper 8 de gener15 desembre 2023Última actualització: 15 desembre 2023

![](../gestion/img/913f32f40975941bf45edda31a30694995933005f6ac3ef033fd3a6c59d619a4.JPG)  
  

La **regidora Liduvina Gil** ha presentat aquest matí una **nova edició dels pressupostos participatius**. En aquesta ocasió, el pressupost parteix d'una partida de **100.000 euros** que es veurà incrementada amb els romanents de Tresoreria.  
  
_"Des d'ací, convidem a la ciutadania i als col·lectius que aporten les seues propostes i participen en el procés",_ va declarar Gil, qui ha explicat que el procés s'iniciarà el pròxim mes de gener, donant pas a l'entrada de propostes **del 8 al 17 de gener del 2024 a través de la [www.participagandia.org](http://www.participagandia.org)**.

Posteriorment, es procedirà a la selecció de les propostes per part dels tècnics municipals del 17 al 22 de gener mentre que les votacions seran del 23 de gener al 3 de febrer.  
  
L'edil ha informat que de l'any passat, el projecte d'adequació de l'entorn del col·legi Joan Martorell s'està finalitzant, l'adequació dels Centres Socials de Benipeixcar i Marenys ja estan en procés de licitació i s'ha finalitzat l'espai de lúdic de Corea. Queden per executar l'espai musical del Grau i el Centre d'Infància de Roís de Corella al llarg del proper exercici.  
  
_"Esperem que la participació siga alta i que els projectes que s'executen ajuden a millorar el dia a dia de la ciutadania",_ va finalitzar Gil.